Több mint negyed évszázada áll a Kolozsvári Magyar Opera karmesteri pulpitusán, de operarendezőként, zeneszerzőként, zongoristaként vagy egyetemi tanárként is épp oly ismert -- és épp oly hiteles! -- a kolozsvári születésű, de Magyarországon élő Selmeczi György. Családi zenészindíttatásáról, zenei hitvallásáról, az érthetőségről, a komponisták és az egyházi megrendelők viszonyáról, sikerekről és kudarcokról egyaránt mesélt egy kolozsvári beszélgetőkörben, ahová kameránkkal mi is hivatalosak voltunk.